18. 11. 87 De Europæiske Fællesskabers Tidende Nr. L 327/5 KOMMISSIONENS FORORDNING (EØF) Nr. 3432/87 af 17. november 1987 om genindførelse af opkrævning af told for cystein og cystin samt derivater deraf henhørende under pos. 29.31 ex B i den fælles toldtarif og dukker henhørende under pos. 97.02 i den fælles toldtarif og med oprindelse i Kina, som præference- berettiget i henhold til Rådets forordning (EØF) nr, 3924/86 KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 3924/86 af 16. december 1986 om anvendelse af generelle toldpræ- ferencer i 1987 for visse industrivarer med oprindelse i udviklingslande ('), særlig artikel 15, og ud fra følgende betragtninger : I henhold til artikel 1 i forordning (EØF) nr. 3924/86 suspenderes toldsatserne fuldstændigt for varer i bilag II med oprindelse i hvert af de lande og territorier, der er anført i bilag III, og disse varer underkastes generelt en kvartalsvis statistisk kontrol på grundlag af den i artikel 14 omhandlede referencebasis ; i henhold til bestemmelserne i artikel 14 kan opkræv- ningen af told genindføres, såfremt stigningen i indførslen under præferenceordningen for de i bilag II nævnte varer med oprindelse i et eller flere præferencebe- rettigede lande skaber økonomiske vanskeligheder i Fællesskabet eller i et område i Fællesskabet eller medfører fare herfor, når Kommissionen har udvekslet oplysninger herom med medlemsstaterne ; den reference- mængde, der lægges til grund for undersøgelsen, svarer som hovedregel til 5 % af de samlede indførsler til Fællesskabet i 1984 med oprindelse i tredjelande ; for cystein og cystin samt derivater deraf henhørende under pos. 29.31 ex B i den fælles toldtarif og dukker henhørende under pos. 97.02 i den fælles toldtarif udgør referencemængden respektive 1171000 og 9680 000 ECU ; for så vidt angår indførsler i Fællesskabet af de nævnte varer med oprindelse i Kina var denne reference- mængde nået den 10. november 1987 ; den udveksling af oplysninger, som Kommissionen har foretaget, har vist, at opretholdelsen af præferenceordningen medfører fare for økonomiske vanskeligheder i et område i Fællesskabet ; derfor skal opkrævningen af told for de pågældende varer genindføres over for Kina — UDSTEDT FØLGENDE FORORDNING : Artikel 1 Fra den 21. november 1987 genindføres opkrævning af told, som har været suspenderet ifølge Rådets forordning (EØF) nr. 3924/86, ved indførsel i Fællesskabet af følgende varer med oprindelse i Kina: Position i den fælles Varebeskrivelse toldtarif 29.31 ex B Cystein og cystin samt derivater deraf (NIMEXE-nummer 29.31-60) (Løbenummer 30.0875) 97.02 Dukker (NIMEXE-nummer 97.02-alle pos.) (Løbenummer 30.5153) Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. november 1987. () EFT nr. L 373 af 31. 12. 1986, s. 1. På Kommissionens vegne COCKFIELD Næstformand